
הכנסת העשרים
מושב שלישי
<פרוטוקול מס' 596>
מישיבת ועדת הכספים
יום רביעי, כ"ח בכסלו התשע"ז (28 בדצמבר 2016), שעה 14:30
<סדר היום:>
<שינויים בתקציב לשנת 2016>
נכחו:

<חברי הוועדה:> 
משה גפני – היו"ר
מכלוף מיקי זוהר – מ"מ היו"ר
דוד ביטן 
מיקי לוי 
רועי פולקמן 
מיקי רוזנטל 
חברי הכנסת:
מיכאל מלכיאלי

אברהם נגוסה

קסניה סבטלובה

סתיו שפיר
<מוזמנים:> 
	שמואל ליטוב
	–
	סמנכ"ל משרד נגב וגליל

	יובל טלר חסון
	–
	רפרנט שיכון, אגף התקציבים, משרד האוצר

	איתי טמקין
	–
	אגף התקציבים, משרד האוצר


<מנהל הוועדה:>
טמיר כהן
<רישום פרלמנטרי:>
אהובה שרון, חבר המתרגמים
<שינויים בתקציב לשנת 2016>
<היו"ר משה גפני:>
אני מחדש את הישיבה. אני מקווה שהיא תהיה קצרה. אני מתנצל על השעה. אנחנו קבענו את השעה לפי ההצבעות. אמרנו שעה 2:30 כיוון שברושי אמר שלא תהיה הצבעה על הנושא שלו של החקלאות אלא זאת רק הצעה לסדר ולכן אמרנו 2:30.

<סתיו שפיר (המחנה הציוני):>
זאת הצעה לוועדת חקירה פרלמנטרית.

<היו"ר משה גפני:>
ההצעה לוועדת חקירה פרלמנטרית בשלב מסוים הייתה אמורה להיות הצעה לסדר. עכשיו הוא חזר בו וזה בסדר. אין לי טענות אליו.

<סתיו שפיר (המחנה הציוני):>
אבל לא אמרו לנו. היינו יכולים ללכת להצביע. חיכינו כאן.

<היו"ר משה גפני:>
הרבה זמן לא יהיו העברות תקציביות. אני מזמין אותך לבוא לישיבות שיהיו ישיבות חשובות, למשל ההצעה לסדר של מיקי לוי על הנושא של תמנע.

<סתיו שפיר (המחנה הציוני):>
אתה מציע לי להיות חברת ועדה? אני אשמח לחזור להיות חברת ועדה.

<היו"ר משה גפני:>
בשמחה רבה.

<סתיו שפיר (המחנה הציוני):>
תעביר בבקשה פנייה רשמית.

<היו"ר משה גפני:>
אני רוצה לקיים אתך דיון על דברים חשובים ולא כל היום לריב על ההעברות שזה גם עולה לי על העצבים.

על סדר היום שינויים בתקציב. אני מבקש להתחיל בעמוד 3. יש כאן מישהו שיסביר את התערבות המדינה במחיר למשתכן?

<סתיו שפיר (המחנה הציוני):>
זאת העברה שהגיעה ברגע האחרון.

<היו"ר משה גפני:>
בבוקר. לא תקין. תרשמי שאמרתי שזה לא תקין. בשבוע הבא זה גם על סדר היום בנושא של ערבות מדינה כאשר על מעלות יש בקשה נוספת. זה על הבקשות הקודמות שהיו, עפולה וכולי. אם יגיע, לא נביא יותר. 

פניות מספר 472 עד 473 ו-164.

<יובל טלר חסון:>
רפרנט שיכון, אגף התקציבים, משרד האוצר. הפנייה נועדה לתקצוב הוצאה בסך של כחמישים מיליון שקלים לתקצוב תוחלת הסיכון עבור העמדת ערבות בפרויקטים של מחיר למשתכן.

<היו"ר משה גפני:>
מה שלא היה כתוב בחוזה.

<יובל טלר חסון:>
במסגרת הדיונים בוועדת הכספים אושרה העמדת ערבות לפרויקטים בהיקף של כ-1.3 מיליארד שקלים. כנגד העמדה הזאת ניתנה כבר ערבות של 44 מיליון שקלים וכרגע יש תוספת של 63 מיליון שקלים נוספים.

<מיקי לוי (יש עתיד):>
אני לא מצביע נגד זה.

<היו"ר משה גפני:>
לכן אמרתי שנשים את זה ראשון. אולי אתה לא יודע, אבל בשבוע הבא אתם מביאים.

<יובל טלר חסון:>
נכון. הגדלת מסגרת ערבות נוספת.

<היו"ר משה גפני:>
למעלות ועוד כמה ישובים באזור.

<יובל טלר חסון:>
אני לא זוכר כרגע את רשימת הישובים.

<מיקי לוי (יש עתיד):>
אני מצביע בעד.

<מכלוף מיקי זוהר (הליכוד):>
אבל אחרי כן יש עוד העברות.

<מיקי לוי (יש עתיד):>
אחר כך אני אצביע נגד.

<מכלוף מיקי זוהר (הליכוד):>
אני יודע. לא חשבתי אחרת.

<היו"ר משה גפני:>
אחרי מעלות יש עוד? זה מתחיל להיראות שיש יותר מדי ישובים.

<יובל טלר חסון:>
הערבויות שניתנו, לא ניתנו ברמת הישובים אלא ניתנו עבור פרויקטים בלי שניתנה מסגרת של ערבות.

<היו"ר משה גפני:>
תודה רבה.

<סתיו שפיר (המחנה הציוני):>
לא הצלחתי להבין למה מביאים את זה עכשיו. יש לזה הסבר? למה זה בא עכשיו?

<יובל טלר חסון:>
בגלל בשלות של פרויקטים.

<סתיו שפיר (המחנה הציוני):>
עכשיו, ב-28 בדצמבר?

<יובל טלר חסון:>
יש פרויקטים של מחיר למשתכן שמתקיימים כל הזמן. 

<סתיו שפיר (המחנה הציוני):>
אני לא מבינה למה זה מגיע בשבוע האחרון של דצמבר.

<יובל טלר חסון:>
בגלל שהפרויקטים מגיעים לידי בשלות עכשיו. יש ארבעה פרויקטים.

<מיקי לוי (יש עתיד):>
חבר'ה, אפילו אתם לא מאמינים בתשובה הזאת.

<יובל טלר חסון:>
יש ארבעה פרויקטים שנמצאים כרגע בחשב הכללי שמחכים לחתימה למתן הערבות.

<סתיו שפיר (המחנה הציוני):>
למה זה מגיע בשבוע האחרון? אתה לא עונה לשאלה. זה אומר שהשבוע הם הגיעו לבשלות.

<יובל טלר חסון:>
הפרויקטים מתממשים לא לפי קצב הבחירה שלנו אלא לפי איך שהקבלנים מתקדמים עם הפרויקט.

<סתיו שפיר (המחנה הציוני):>
אנחנו קיבלנו את ההעברה הזאת היום וראינו אותה בפעם הראשונה עכשיו. היום זה הגיע לבשלות.

<היו"ר משה גפני:>
הראיה שהם היו יכולים להביא את זה גם קודם ולא הביאו. לא יכלו להביא את זה קודם. זאת לא העברה שנויה במחלוקת. הם לא הביאו כי רק עכשיו הייתה הבשלות. אם הייתי באופוזיציה, הייתי כורך את זה.

<סתיו שפיר (המחנה הציוני):>
היום הייתה הבשלות.

<היו"ר משה גפני:>
זה מה שהוא אומר.

מי בעד אישור העברות מספר 472 עד 473 ו-164? מי נגד? מי נמנע?

הצבעה

בעד – רוב
נגד – 1
העברות מספר 472 עד 473 ו-164 נתקבלו.

<היו"ר משה גפני:>
ההעברות אושרו.

מספר 469 – פיתוח הפריפריה, הנגב והגליל. מי נמצא כאן ממשרד הנגב והגליל? שמואל ליטוב, בבקשה.

<שמואל ליטוב:>
ההעברה נועדה לתקצב קול קורא עבור מוסדות ציבור בפריפריה החברתית. מדובר בנוהל שיצא. כרגע אישור הפרויקטים תלוי בכמות הכסף שיש בתקנה. כרגע מבקשים להוסיף כסף לתקנה כדי שנוכל לצאת בקול קורא.
<היו"ר משה גפני:>
16 מיליון שקלים?

<שמואל ליטוב:>
16.9 מיליון שקלים.

<היו"ר משה גפני:>
לכסף הזה, אין עליו צבע או משהו?

<שמואל ליטוב:>
זה עובר לפי נוהל מול רשויות מקומיות והחלוקה של הפרויקטים היא לפי גודל הפרויקט.

<סתיו שפיר (המחנה הציוני):>
איזה רשויות?

<שמואל ליטוב:>
כולן. כל הרשויות שבפריפריה החברתית לרבות הרשויות שהן במענק איזון נמוך ממשרד הפנים. כולן לפי סוציו.

<סתיו שפיר (המחנה הציוני):>
לפי איזו חלוקה פנימית?

<שמואל ליטוב:>
החלוקה היא רק לפי הגשות.

<קריאה:>
המלצות של הרשויות.

<שמואל ליטוב:>
לפי גודל הפרויקטים.

<קריאה:>
היא שואלת כמה מההתנחלויות מקבלות.

<סתיו שפיר (המחנה הציוני):>
אל תתרגם אותי.

<קריאה:>
אז אני שואל.

<שמואל ליטוב:>
החלוקה היא שוויונית לגמרי. אין עדיפות לרשות כזו או אחרת.

<סתיו שפיר (המחנה הציוני):>
יש לכם רשימה?

<שמואל ליטוב:>
אין לנו עדיין רשימה.

<סתיו שפיר (המחנה הציוני):>
אז למה הכסף עובר עכשיו?

<שמואל ליטוב:>
זה נוהל.

<מיקי לוי (יש עתיד):>
אם הוא עובר עכשיו ואין רשימה, אז מה ההיגיון?

<סתיו שפיר (המחנה הציוני):>
אם אין רשימה, הכסף לא יגיע לרשימה.

<שמואל ליטוב:>
הכסף מגיע לרשויות בצורה מסודרת. ב-2017 אנחנו גומרים לנקד, נעביר להן גם את הכסף גם ל-2016 וגם ל-2017.

<היו"ר משה גפני:>
זה באמצעות קול קורא.

<שמואל ליטוב:>
כן.

<היו"ר משה גפני:>
זה יעבור ב-2017 גם על 2016. השאלה היא האם יש לכם רשימה אליה מיועד הכסף. זאת השאלה. מה התשובה?

<שמואל ליטוב:>
התשובה היא שאנחנו ב-2017, אז תהיה לנו רשימה.

<היו"ר משה גפני:>
היום אין לכם רשימה.

<שמואל ליטוב:>
היום אין לנו רשימה.

<סתיו שפיר (המחנה הציוני):>
למה זה לא מתוקצב בבסיס התקציב?

<היו"ר משה גפני:>
זאת שאלה טובה. זאת הרשאה להתחייב.

<שמואל ליטוב:>
זה הוקם באמצע השנה בהחלטת ממשלה.

<היו"ר משה גפני:>
אני רוצה להגיד לך שבמבחן הראשון לענות תשובות, עמדת במבחן בהצלחה. 

<קריאה:>
הכול תלוי בשר.

<סתיו שפיר (המחנה הציוני):>
ב-2017 ו-2018 זה מתוקצב בבסיס?

<שמואל ליטוב:>
כן.

<סתיו שפיר (המחנה הציוני):>
מלא?

<שמואל ליטוב:>
כן.

<סתיו שפיר (המחנה הציוני):>
בלי שום התחייבויות ואין שום העברות.

<שמואל ליטוב:>
מלא.

<סתיו שפיר (המחנה הציוני):>
נגמרו התוספות הקואליציוניות.

<היו"ר משה גפני:>
מי בעד אישור פנייה מספר 469? מי נגד?

הצבעה

בעד – רוב
נגד – מיעוט
פנייה מספר 469 נתקבלה.

<היו"ר משה גפני:>
הפנייה אושרה.

<מיקי לוי (יש עתיד):>
רביזיה.

<היו"ר משה גפני:>
לא. אל תעשו רביזיה.

<מיקי לוי (יש עתיד):>
לא. רביזיה. אתם הבאתם אותנו, אנחנו מחכים 35 דקות ואתם מביאים דברים לא יאים. רביזיה. 

<היו"ר משה גפני:>
מיקי, אני לא אומר כלום. אין לי טענה.

<סתיו שפיר (המחנה הציוני):>
יכול להיות שחלק שני של ההעברה הזאת לא צוין?

<מיקי לוי (יש עתיד):>
בהעברה של מיקי זוהר לא ציינו. זאת אומרת שלא הצבענו עבורה.

<סתיו שפיר (המחנה הציוני):>
זה של דוד ביטן. הוא אמר שאין הסכמים פוליטיים. בהעברה כאן מצוין שחור על גבי לבן שזה כן הסכם פוליטי.

<היו"ר משה גפני:>
דיברו על זה גם בבוקר.

<סתיו שפיר (המחנה הציוני):>
בבוקר אבל לא עכשיו.

אתה חייב להצביע על זה שוב. הסכם פוליטי, כתוב שחור על גבי לבן. זה הסכם פוליטי ועכשיו אמר שמואל ליטוב שאנחנו כולנו מאוד מחבבים אותו שמדובר רק על העברה ראשונה שם. זה לא בהסכם פוליטי.

<היו"ר משה גפני:>
נשמע אותו.

<סתיו שפיר (המחנה הציוני):>
זה היה עכשיו.

<היו"ר משה גפני:>
בואי נשמע אותו. אני עוד לא שמעתי אותו.

<דוד ביטן (הליכוד):>
על פי הנחיות היועץ המשפטי לממשלה כל שינוי תקציבי שחבר כנסת מבקש, למרות שהוא רשאי לבקש וזאת זכותו הלגיטימית לבקש, אנחנו לא חותמת גומי של הממשלה, כל דבר כזה נחשב פוליטי לצורך העניין. זאת ההנחיה ואני הולך לתקן את זה.

<סתיו שפיר (המחנה הציוני):>
תאמין לי שאנחנו מכירים את ההנחיה. היא הגיעה לכאן אחרי מאמץ מאוד מאוד ארוך שלנו.

<דוד ביטן (הליכוד):>
אני הולך לתקן את החוק בעניין הזה. לא יהיה שום דבר כזה.

<סתיו שפיר (המחנה הציוני):>
תקן את החוק כך שכל התקציב יהיה פוליטי. אין שום ממלכתיות. גפני, זה היה כאן בתוך ההעברה הזאת וזה לא נאמר לחברי הכנסת כחלק מההסבר.

<מיקי לוי (יש עתיד):>
החלק השני.

<סתיו שפיר (המחנה הציוני):>
ההסכמים הפוליטיים מול ביטן. זה עכשיו היה. דיברנו על העברה 469.

<מיקי לוי (יש עתיד):>
ב-469 הוא דיבר רק על ה-16.9 מיליון שקלים. החלק התחתון, לא דובר. 

<איתי טמקין:>
לא. 16.9 מורכב, וזה כתוב למטה, משמונה וכתוב למטה בהתאם לנוהל המפורט במהלך 2016 סך שמונה מיליון. זה השמונה מיליון ואחרי כן עוד 8.9 מיליון.

<היו"ר משה גפני:>
בהעברה בבוקר זה היה?

<איתי טמקין:>
היה. בטח שהיה. 

<סתיו שפיר (המחנה הציוני):>
אבל עכשיו בהסבר לא נאמר לחברי הוועדה שזה הסכם פוליטי. 

<היו"ר משה גפני:>
היה.

<סתיו שפיר (המחנה הציוני):>
בבוקר לא הצבענו על זה. עכשיו הוא אמר משהו אחר. זה בדיוק העניין. ההסבר לחברי הוועדה היה שזה לא ההסכם הפוליטי. אתם רוצים שנפתח את הפרוטוקול?

<מכלוף מיקי זוהר (הליכוד):>
הוא אמר שזה שוויוני. סתם עכשיו הם מנסים למרוח.

<סתיו שפיר (המחנה הציוני):>
איך זה שוויוני? אולי תספרו לנו איך מקצים את הכסף הזה?

<דוד ביטן (הליכוד):>
אני אסביר לך. הכסף עובר למשרד ומחלקים את זה לפי קריטריונים שלהם.

<סתיו שפיר (המחנה הציוני):>
אתם ביקשתם את זה כהסכם פוליטי.

<דוד ביטן (הליכוד):>
כשהוא היה סגן שר, הוא חילק מאות מיליונים כאלה.

<מיקי לוי (יש עתיד):>
איזה שטויות אתה מדבר.

<סתיו שפיר (המחנה הציוני):>
זה לא תירוץ, דוד. 

<דוד ביטן (הליכוד):>
האופוזיציה קיבלה מאתנו ארבעים מיליון לחלוקה.

<מיקי לוי (יש עתיד):>
אני לא קיבלתי אגורה.

<היו"ר משה גפני:>
פנייה מספר 474 עד 475, רשויות מקומיות.

<איתי טמקין:>
מדובר בפנייה שמקורה פנייה בהסכם פוליטי עם חבר הכנסת מיקי זוהר. 
<סתיו שפיר (המחנה הציוני):>
זה מצחיק אתכם? בשבוע האחרון לשנת התקציב - - -

<דוד ביטן (הליכוד):>
כן. מצחיק אותנו. אתם קיבלתם בתקציב 2015.

<סתיו שפיר (המחנה הציוני):>
שקר. שקר. 

<דוד ביטן (הליכוד):>
כשאתם באופוזיציה. 

<סתיו שפיר (המחנה הציוני):>
לא. אתה משקר.

<דוד ביטן (הליכוד):>
על מנת לא להצביע. 

<סתיו שפיר (המחנה הציוני):>
אתה רוצה לספר לי משהו שאני לא יודעת? בבקשה, תספר. יש כאן הסכם פוליטי. אני אצא נגדו בכל הכוח.

גפני, אתה ביקשת להשהות את הנוהל ועכשיו בא משהו ורוצים להעביר כאן את הדילים והקומבינות של הממשלה הזאת? קומבינות של הממשלה בהשהיית נוהל בלי שקיפות?

<דוד ביטן (הליכוד):>
האופוזיציה קיבלה כספים ייחודיים. 240 מיליון.

<היו"ר משה גפני:>
דוד, אולי מספיק? היה סיכום עם האופוזיציה שנעביר עשרים מיליון שקלים למטרות מבחינתי קריטיות וחשובות מאוד לאופוזיציה. 

<סתיו שפיר (המחנה הציוני):>
לא בדילים. 

<היו"ר משה גפני:>
מיקי לוי התעקש על זה שהוא לא מוכן בשום פנים ואופן, אפילו שבעיניו כמה מטרות חשובות, הוא אמר שהוא לא עושה דילים והוא מצביע. אנחנו נשארנו עוד שעתיים. 

<סתיו שפיר (המחנה הציוני):>
אתה אומר את הדברים האלה ומעוות את המציאות. סלח לי. יושבים כאן ערב התקציב פקידים של האוצר ובמקום להיות אנשי מקצוע - - - 

גפני, האשמת את האופוזיציה. עמותה שמקורבת לפוליטיקאים תקבל כסף ועמותה אחרת לא תקבל כסף כי היא לא מקורבת לפוליטיקאים? כסף צריך להיות בתקציב בצורה מסודרת עם קריטריונים שוויוניים. הם הביאו שמונה מיליון שקלים של דוד ביטן שלא מפורט כאן לאן הם הולכים.

<היו"ר משה גפני:>
בניגוד לך, אני מפא"יניק. צריך לדאוג לסעיפים ולתקנות ולארגונים שעושים פעילות חשובה.

<סתיו שפיר (המחנה הציוני):>
גם אתה לא יודע לאיפה מיקי זוהר ודוד ביטן מעבירים עכשיו כסף. זה לא כתוב כאן.

<דוד ביטן (הליכוד):>
אנחנו מעבירים למשרד. זאת הטעות שלך.

<סתיו שפיר (המחנה הציוני):>
אין כאן הסבר.

<דוד ביטן (הליכוד):>
מעבירים למשרד לפי קריטריונים.

<סתיו שפיר (המחנה הציוני):>
תפרטו בבקשה.

<דוד ביטן (הליכוד):>
לא צריך. אני מעביר למשרד.

<סתיו שפיר (המחנה הציוני):>
למשרד, בשביל מה? מה ההסכם? תראה את ההסכם חתום. 

<היו"ר משה גפני:>
מה שעכשיו מודיעים לי זה שיש פקקים רציניים בכביש גהה. המשמעות של העניין היא הדלקת נרות.

<אברהם נגוסה (הליכוד):>
מה שמעניין הוא שגם האופוזיציה קיבלה וגם אלה קיבלו ושניהם נלחמים.

<סתיו שפיר (המחנה הציוני):>
שקר. זה לא נכון.

<אברהם נגוסה (הליכוד):>
ואנחנו שותקים.

<סתיו שפיר (המחנה הציוני):>
זה שקר. זה לא נכון. האופוזיציה לא קיבלה שום דבר וזה גם לא העניין. לא צריך לקבל. אני יוצאת נגד זה שהאופוזיציה תקבל. תקציב לא צריך לעבור בצורה של דילים אלא לפי תכניות עבודה ולפי קריטריונים שוויוניים. לא יכול להיות שחברי כנסת יחלקו כספי ציבור. 

<קריאה:>
קיבלו לטובת תיקון עיוותים.

<סתיו שפיר (המחנה הציוני):>
לא קיבל. איזו מין האשמה? כך מעבירים כספים?

<היו"ר משה גפני:>
עובר למשרד הפנים.

<סתיו שפיר (המחנה הציוני):>
כסף שיכול ללכת לבריאות ולרווחה עובר ככה בדילים. מוסדות ציבור שמיקי זוהר ודוד ביטן לא יודעים בכלל.

<קריאה:>
די. שמענו אותך. זו נוסחה שמתפרסת על מאתיים רשויות ומטבע הדברים כשמדובר בנוסחה מתמטית שמתפרסת על מאתיים רשויות, יש במקרים מסוימים עיוותים בנוסחה ורשויות שמקופחות כתוצאה מהנוסחה הזאת. כל שנה מוקצים כמאה מיליון שקלים לטובת התיקון. הכסף הזה מצטרף לסכום הזה של משרד הפנים שמיועד לאותן רשויות שנפגעות מהנוסחה המתמטית של מענקי האיזון.

<סתיו שפיר (המחנה הציוני):>
מי אלה הרשויות?

<קריאה:>
זה משתנה משנה לשנה.

<סתיו שפיר (המחנה הציוני):>
מי הרשויות השנה?

<קריאה:>
אין את הרשימה.

<היו"ר משה גפני:>
בבוקר היה המנכ"ל והוא הסביר.

<סתיו שפיר (המחנה הציוני):>
הוא לא הסביר את הרשויות.

<היו"ר משה גפני:>
הוא הסביר. אני מבקש את הרשימה של מה שיתנו מהכסף הזה או אפילו את הרשימה הכוללת מבחינת משרד הפנים להעביר אלינו לוועדה.

<קריאה:>
איזה כסף?

<היו"ר משה גפני:>
של מה שנותנים לרשויות שנפגעות ומה שיש ברשויות שנפגעות. מה זאת הרשימה הזאת בכלל, הכללית.

מי בעד אישור פניות מספר 474 ו-475? 

<סתיו שפיר (המחנה הציוני):>
אבל לא נתנו את הרשימה. אין מידע. פשוט כלום. לא קיבלנו מידע.

<היו"ר משה גפני:>
מי נגד? מי נמנע?

הצבעה

בעד – רוב
נגד – מיעוט
פניות מספר 474 ו-475 תקבלו.

<היו"ר משה גפני:>
הפניות אושרו.

<סתיו שפיר (המחנה הציוני):>
נגד ורביזיה. רביזיה על כל ההעברות.

<היו"ר משה גפני:>
תודה רבה. רביזיה בעוד חצי שעה.

<(הישיבה נפסקה בשעה 14:55 ונתחדשה בשעה 15:25.)>
<היו"ר מכלוף מיקי זוהר:>
אנחנו נצביע על הרביזיות.

<טמיר כהן:>
נצביע על כל הרביזיות שהיו מהבוקר.

פנייה מספר 164, 472 עד 473, הוצאות שונות.

<היו"ר מכלוף מיקי זוהר:>
מי בעד אישור הרביזיה? מי נגד?

הצבעה

בעד – מיעוט
נגד – רוב
הרביזיה לא נתקבלה.

<היו"ר מכלוף מיקי זוהר:>
הרביזיה לא התקבלה.

<טמיר כהן:>
פנייה מספר 459, 468, פיתוח התחבורה.

<היו"ר מכלוף מיקי זוהר:>
מי בעד אישור הרביזיה? מי נגד?

הצבעה

בעד – מיעוט
נגד – רוב
הרביזיה לא נתקבלה.

<היו"ר מכלוף מיקי זוהר:>
הרביזיה לא התקבלה.

<טמיר כהן:>
פנייה מספר 460 עד 463, פיתוח חינוך.

<היו"ר מכלוף מיקי זוהר:>
מי בעד אישור הרביזיה? מי נגד?

הצבעה

בעד – מיעוט
נגד – רוב
הרביזיה לא נתקבלה.

<היו"ר מכלוף מיקי זוהר:>
הרביזיה לא התקבלה.

<טמיר כהן:>
פנייה מספר 469, משרד ראש הממשלה ופיתוח הפריפריה, נגב והגלי.

<היו"ר מכלוף מיקי זוהר:>
מי בעד אישור הרביזיה? מי נגד?

הצבעה

בעד – מיעוט
נגד – רוב
הרביזיה לא נתקבלה.

<היו"ר מכלוף מיקי זוהר:>
הרביזיה לא התקבלה.

<טמיר כהן:>
פנייה 474 עד 475, רשויות מקומיות.

<היו"ר מכלוף מיקי זוהר:>
מי בעד אישור הרביזיה? מי נגד?

הצבעה

בעד – מיעוט
נגד – רוב
הרביזיה לא נתקבלה.

<היו"ר מכלוף מיקי זוהר:>
הרביזיה לא התקבלה.

כל הרביזיות לא התקבלו. תודה רבה. הישיבה נעולה.

<הישיבה ננעלה בשעה 15:28.>

